Kahta puukotettiin kaulaan Tukholman keskustassa – motiivi vielä avoin

Kahta ihmistä puukotettiin Tukholman Södermalmin Medborgarplatsilla torstai-iltana. 

Uhrit saivat vakavia vammoja.  Aftonbladetin mukaan uhrit olivat miehiä ja heitä oli puukotettu kaulaan.  Poliisi eristi tapahtumapaikan ja kuulusteli silminnäkijöitä. 

Poliisi pidätti illalla yhden ihmisen ja kuulusteli useita muita.  Poliisi oli illalla vaitonainen veriteon yksityiskohdista ja motiivista, koska kuulemiset olivat kesken.  Ruotsalaisten tiedotusvälineiden mukaan pidätetty on 38-vuotias mies, joka jäi kiinni silminnäkijöiden vihjeiden perusteella. 

Poliisi sai hälytyksen paikalle kello 19:n tietämissä paikallista aikaa.